《游洛阳道中》
清代·黄易

嵩少归来指洛阳，崎岖历后尽康庄。人夸走马看花地，我爱寻僧选佛场。

苔藓残碑迷汉魏，战争旧垒认隋唐。前贤只羡西崖好，配食香山葺小堂。

作者简介：（1744—1802）浙江钱塘人，字小松。官山东济宁运河同知，于河防事宜及漕运诸务筹画备至。嗜金石，所蓄金石甲于一时。工诗文，善填词，精于摹印。画墨梅有逸致。有《小蓬莱阁金石文字》、《小蓬莱阁诗》、《秋盦词草》。